nl en fr ne de nl nl en en af nl en nl nl nl en af nl af af nl af af af af af af nl af en en en fr nl en af fr nl en nl fr nl en af fr de en nl fr nl en af fr en en nl fr nl en nl fr nl en af af es af nl en nl nl en af en en en en
Adias eindig bo-aan punteleer! – DieHoorn
August 10, 2018August 10, 2018
Fernandus Prinsloo, heelagter van Adias, hardloop met die bal met Evan Scholtz, flank, wat opvolg. Op die tweede foto het ’n speler van Glen Roses vir Scholtz reeds om die enkels beet nog voordat hy die bal ontvang het. Scholtz lyk meer geamuseer as omgekrap oor die vroeë duikslag. (Spanfoto van Adias heel onder) Foto: Ebenezer Titus
Die opgewonde spelers van Adias A ná hul wegholoorwinning van 101-3 op die Bridgton Sportgronde teen Glen Roses van Avontuur in die Langkloof. Met dié bonuspuntoorwinning het Adias verseker dat hy deurdring na die uitspeelrondes van die SWD Presidentsliga.
ADIAS Rugbyklub het Saterdag op die Bridgton Sportgronde in sy laaste SWD Karoostreekligawedstryd van die seisoen vir Glen Roses ’n yslike pak slae gegee om te verseker dat hulle met 63 punte boaan dié liga se punteleer eindig.
Hulle het met 101-3 gewen nadat hulle halftyd al met 52-0 voorgeloop het.
Dysselsdorp Rangers is tans in die tweede plek (57) gevolg deur Calitzdorp (56) en Haarlem Swings (48) wat elk nog ’n wedstryd oor het. As Rangers hul laaste wedstryd met ’n bonuspunt wen, sal hulle die seisoen eindig met 62 punte.
Slegs die top vier spanne in dié liga dring deur na die uitspeelrondes wat Saterdag, 18 Augustus, begin.
As wenners van die liga kwalifiseer Adias vir ’n tuishalfeindstryd wat op die Rec of die Plate gespeel sal word. Die eindstryd, wat bepaal watter span bevorder word na die SWD Presidentsliga sal op Saterdag, 25 Augustus, plaasvind.
Lionel Prinsloo, afrigter van Adias, het ná die wedstryd gesê “om ons laaste wedstryd met so ’n wegholoorwinning te wen, getuig van die span se harde werk en toegewydheid hierdie seisoen.
“Ons besef egter daar is nog twee wedstryde oor om ons doelwit te bereik. Ons voete is dus plat op die aarde,” het hy gesê.
Vir Adias het die senter, Francois Gelderbloem, uitgeblink met vier drieë. Piet Dondas (skumskakel) het ook twee keer agter die pale gaan kuier.
Voorts het Fernando Prinsloo (heel-agter), Bradwill Gericke (vleuel), Jaco Swart (senter), Charlton Prinsloo (vleuel), Bradley Arries (losskakel), Evan Scholtz (flank en kaptein), Henrico Bezuidenhout (slot) en Udechan Pypers (haker) elk een drie gedruk.
Charlton Prinsloo het sewe van Adias se veertien drieë verdoel. Fernando Prinsloo was met drie doelskoppe suksesvol. Pypers het ook daarin geslaag om ’n doelskop tussen die pale deur te klits.
Oudtshoorn vereer top sportpresteerders!
December 6, 2018December 6, 2018
Deur Liesel le Roux DIE Presher-egpaar van Oudtshoorn, Ronald en Megan, het Donderdagaand geskiedenis ge-maak toe hulle albei as...
January 24, 2019January 24, 2019
Deur Higgo Jacobs TWEE versorg­ingsoorde vir bejaardes op Oudtshoorn, Coronation Memorial en ACVV Helen Bellinganhof, het Saterdagaand elk R5000...
Oudtshoorn terug op wenpad
May 31, 2018May 31, 2018
DIE Oudtshoorn Rugbyklub se A-span het Saterdag in ’n SWD Karoostreekligawedstryd die Aspan van die Uniondale United met 31-22...
Laerskool Wesbank se Rolbalspan wen weer die Sake-rolballiga
November 22, 2018November 23, 2018
Die rolbalspan van die Laerskool Wesbank, bestaande uit (van links) Pieter Grimbeek, Ferdi Colyn, Waldo Cloete en Jan Brits,...
Rolbalkampioenskap vir gestremde persone op Oudtshoorn
May 17, 2018May 20, 2018
Deur Higgo Jacobs DIE Nasionale Rolbalkampioenskap vir gestremde persone vind vanjaar van Sondag tot Saterdag, 27 Mei tot 2...
Union Stars-vroue is sterre!
March 2, 2017March 2, 2017
Deur Ben du Preez UNION STARS se Vrouekrieketspan het Sondag (26 Februarie) se titel in die SWD Vroueliga behou...
Gearup se eerste gholfdag loop glad
September 27, 2018September 27, 2018
DIE eerste Gearup Gholfdag, wat Saterdag by die Oudtshoorn Gholfklub plaasgevind het, het glad verloop, en Gearup wil elke speler...
Twee skitter in Oudtshoorn én PE
April 4, 2019April 4, 2019
Deur Higgo Jacobs TWEE swemmers van die Freda Barnard Swemskool op Oudtshoorn het geskitter by die SA vlak 3...
Bridgton móét wen teen Silwer Stars vir ’n kansWillie Thysse se duif haal R10000 op veiling
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details